stanford-oval/wikipedia huggingface dataset:
רונלד דה פיניו
היפוך תהליך ההזדקנות

לדברי דה פיניו, חקר ההזדקנות וחקר הסרטן הם שני צדדים של אותו מטבע. ככל שהאדם מזדקן יותר, גדלים סיכוייו לחלות בסרטן. ואכן, התגלית שהייתה לאבן דרך רבת משמעות בחקר ההזדקנות אירעה תוך כדי חקר הסרטן:
על פי ידיעה שפורסמה ב"Nature Online" ב-28 בנובמבר 2010, צוטטה ב"הרווארד גאזט" באותו יום, והופיעה ב-Nature עצמו ב-6 בינואר 2011: "קבוצת חוקרים בהנהגת פרופסור רונלד דה פיניו מבית הספר לרפואה של אוניברסיטת הרווארד ביצעה בעכברים, לראשונה, היפוך דרמטי של היבטים רבים של הזיקנה... לרבות היפוך תהליכי הירידה בפריון, ביכולת הקוגניטיבית ועוד". המכתב של דה פיניו וחבריו, בו נכללה הידיעה הזו, התקבל במערכת Nature במאי 2010 ונבדק על ידם כחצי שנה בטרם פורסם אונליין.
דה פיניו וקבוצתו גידלו עכברים בעלי טלומרים קצרים, אשר כתוצאה מזה הראו מאפיינים רבים של זיקנה כבר בצעירותם. הם הצליחו לגרום להם לייצר את האנזים טלומראז המאריך את הטלומרים והראו כי כתוצאה מהארכת הטלומרים על ידי הטלומראז נעלמו מאפייני הזיקנה הללו. בין השאר הצליחו דה פיניו וחבריו לגרום להתחדשות תאי עצב של העכברים, לשיפור בפוריות שלהם ולהבראת איברים שנפגעו בתהליך ההזדקנות, ובהם הכבד, המעיים והטחול.
לדברי דה פיניו בשיחה עם "כלכליסט" הישראלי:
"רקמות ישנות שהתבלו יכולות לחזור אחורה בזמן. זה אומר שכבד שנהרס יכול לחזור לימיו הטובים ושעור מקומט יכול להימתח שוב. יש לנו בגוף יכולת מובנית להתחדש שוב ושוב, אם רק נסיר את המנגנון הספציפי שגורם לגוף שלנו להפסיק לעשות את זה... זו הפעם הראשונה שהגיל הושב לאחור ביצור חי... אני מאמין שהתגלית הנוכחית תאפשר בעתיד... להוריד את שיעור המתים מסרטן, מסוכרת, מאלצהיימר ומעוד מחלות שאופייניות לבני 60 ומעלה. במקום להילחם במחלות הללו אנחנו יכולים למנוע את התהליך... אם נצליח למנוע את הסרטן מראש ולשחק עם הטלומרים כרצוננו, נוכל להאריך את החיים שלנו באופן דרמטי".
הדרך לתרופה להזדקנות האנושית עדיין רחוקה כמובן וקיים גם החשש שהטלומרים שאינם מתקצרים כמו בהזדקנות הרגילה, יגרמו לסרטן, אבל יש כאן התחלה מבטיחה למלחמה בהזדקנות.
ראו גם

סינתיה קניון
דייוויד סינקלייר
גבול הייפליק
תאי גזע
חיי נצח
DAF-2
הורמון גדילה והזדקנות
HIV נגד לוקמיה
אנדריי ברטקה
הערות שוליים

↑  USNews&World Report
↑  "הרווארד גאזט", 28 בנובמבר 2010
↑  ניו יורק טיימס - 8 בדצמבר 2011
↑  "יוסטון כרוניקל", 6 בספטמבר 2011
↑  "אונקולוג'י טיימס", 10 בספטמבר 2011
↑  "הרווארד גאזט", 28 בנובמבר 2010
↑  Nature 469, 102 - 106
↑  דיאנה בחור ניר, תתחדשו, באתר כלכליסט, 9 בדצמבר 2010
| --- | --- |
בקרת זהויות :  CiNii: DA16247374  ISNI: 0000 0001 1247 5693  LCCN: nr2002019590  NTA: 18608434X  ORCID: 0000-0002-5625-577X  VIAF: 163910749   WorldCat (עם VIAF): 163910749 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רודולף קלמן

| --- | --- |

 לידה:  19 במאי 1930 בודפשט, הונגריה 
 פטירה:  2 ביולי 2016 (בגיל 86) גיינסוויל, ארצות הברית 
 שם לידה:  Rudolf Emil Kálmán 
 מדינה:  הונגריה 
 השכלה:  המכון הטכנולוגי של מסצ'וסטס (1954)  אוניברסיטת קולומביה (1958) 
 מעסיק:  אוניברסיטת סטנפורד, אוניברסיטת קולומביה, המכון הטכנולוגי של ציריך, אוניברסיטת פלורידה, Research Institute for Advanced Studies 
 פרסים והוקרה:  IEEE Centennial Medal (1984)  פרס מורשת הבקרה ע"ש ריצ'רד א' בלמן (1997)  פרס לאורי פ. סטיל (1986)  מלגת גוגנהיים (1970)  Rufus Oldenburger Medal (1976)  פרס קיוטו לטכנולוגיה מתקדמת (1985)  המדליה הלאומית למדעים (2009)  פרס צ'ארלס סטארק דרייפר (2008)  מדליית ה-IEEE (1974)  עמית האגודה האמריקאית למתמטיקה (2013) 
 
רודולף אמיל קלמן (בהונגרית: Kálmán Rudolf Emil‏; 19 במאי 1930 – 2 ביולי 2016) היה מהנדס חשמל, מתמטיקאי וממציא יהודי-אמריקאי יליד הונגריה.
בנם של אוטו ואורסולה (לבית גרונדמן). היה מוכר בעיקר בזכות הפיתוח של מסנן קלמן, אלגוריתם מתמטי בו נעשה שימוש נרחב בתחומי עיבוד אותות, בקרה וניווט. על המצאה זו הוענקה לקלמן המדליה הלאומית למדעים ב-7 באוקטובר 2009 על ידי נשיא ארצות הברית דאז, ברק אובמה.
חיים אישיים

רודולף קלמן נולד בבודפשט, הונגריה, בשנת 1930 לאוטו ואורסולה קלמן (לבית גרונדמן), היגר לארצות הברית ב-1943. למד הנדסת חשמל במכון הטכנולוגי של מסצ'וסטס, וסיים תואר ראשון ב-1953 ותואר שני ב-1954. ב-1957, קלמן השלים את הדוקטורט שלו באוניברסיטת קולומביה בניו יורק.
מ-1958 עד 1964, קלמן עבד כמתמטיקאי חוקר במכון המחקר ללימודים מתקדמים בבולטימור, מרילנד. שימש כפרופסור באוניברסיטת סטנפורד מ-1964 עד 1971, ולאחר מכן כפרופסור ומנהל המרכז לתורת המערכות מתמטיות, באוניברסיטת פלורידה מ-1971 עד 1992. קלמן ביקר מעת לעת בפונטנבלו, מ-1969 עד 1972 ב-MINES ParisTech, שם שימש כיועץ מדעי ל-Center de recherches en automatique. החל משנת 1973, החזיק בקתדרה לתורת המערכות המתמטית במכון הפדרלי השווייצרי לטכנולוגיה בציריך, שווייץ.
קלמן מת בבוקר ה-2 ביולי 2016, בביתו בגיינסוויל, פלורידה.
עבודתו

קלמן סיים תואר ראשון ושני בהנדסת חשמל ב M.I.T ובאוניברסיטת קולומביה,והוא נודע בזכות ההמצאה המשותפת שלו של מסנן קלמן (או מסנן קלמן-בושי), שהוא טכניקה מתמטית בשימוש נרחב במחשבים דיגיטליים של מערכות בקרה, מערכות ניווט, אוויוניקה וכלי רכב בחלל החיצון כדי לחלץ אות מרצף ארוך של מדידות רועשות או לא שלמות, בדרך כלל אלה שנעשו על ידי מערכות אלקטרוניות וגירוסקופיות.
רעיונותיו של קלמן על סינון נתקלו בתחילה בספקנות עצומה, עד כדי כך שהוא נאלץ לבצע את הפרסום הראשון של תוצאותיו בהנדסת מכונות, ולא בהנדסת חשמל או הנדסת מערכות. עם זאת, קלמן זכה להצלחה רבה יותר בהצגת רעיונותיו בעת ביקורו של סטנלי פ. שמידט במרכז המחקר של נאס"א איימס בשנת 1960. זה הוביל לשימוש במסנני קלמן במהלך תוכנית אפולו, ויתרה מכך, במעבורת החלל של נאס"א, בצי צוללות, ובכלי רכב וחלל בלתי מאוישים וכלי נשק, כגון טילי שיוט.
קלמן פרסם כמה מאמרים מכובדים במהלך שנות השישים, אשר ביססו בקפדנות את מה שמכונה כיום ייצוג מצב-מרחב של מערכות דינמיות. הוא הציג את ההגדרה הפורמלית של מערכת, את המושגים של בקרתיות ותצפיתיות, שהובילו בסופו של דבר לפירוק קלמן. קלמן גם נתן תרומות פורצות דרך לתאוריית הבקרה האופטימלית וסיפק, בעבודתו המשותפת עם J.E. Bertram, חשיפה מקיפה ומלאת תובנות של תורת היציבות למערכות דינמיות. הוא גם עבד עם B. L. Ho על בעיית המימוש המינימלית, וסיפק את האלגוריתם הידוע של הו-קלמן.
מסנן קלמן

מסנן קלמן הוא אלגוריתם המבוסס על מסנן בייסיאני, המקבל כקלט סדרה של מדידות מורעשות של ערכים שונים המייצגים מצב של מערכת בזמן מסוים, ומספק הערכה סטטיסטית של מצב המערכת על סמך תוצאת המסנן בעבר.
האלגוריתם מכיל מערכת משוואות והוא עובד בשני שלבים מרכזיים: ראשית, האלגוריתם מספק הערכה של מצב המערכת ושל ערכי אי הוודאות שלהם. בשלב השני, נקלטות התוצאות של המדידות הנוכחיות, כולל שגיאות מדידה, על סמך שגיאות המדידה תוצאות אלו מקבלות כל אחת משקל משלה והמסנן מעדכן באמצעותן את מצב המערכת. כך למשל, במידה שמתקבל הפרש גבוה בין ההערכה לבין המדידה, המסנן עשוי להפחית את המשקל שהוא נותן להערכות הקודמות שלו ולהגביר את המשקל הניתן לתוצאה, ולהפך.
האלגוריתם משתמש רק במדידות החדשות ובמצב המערכת כפי שהתקבל מההערכה שלו, ללא התייחסות לערכים קודמים. לפיכך, קל ליישם את האלגוריתם במערכות זמן אמת.
למסנן יישומים רבים בטכנולוגיה. אחד היישומים העיקריים הוא בהנחיה, ניווט ובקרה של כלי רכב, במיוחד מטוסים, טילים או רכבי חלל. הוא מיושם רבות בעיבוד אותות ואקונומטריקה.
הערות שוליים

↑  Sontag, Eduardo D. (2010). "Rudolf E. Kalman and his students". IEEE Control Systems Magazine. 30 (2): 87–88. doi:10.1109/MCS.2010.935885.
↑  In Loving Memory of Professor Rudolf Emil Kalman Obituary. Retrieved December 26, 2019.
↑  Mcgee, Leonard A.; Schmidt, Stanley F. (1985). Discovery of the Kalman filter as a practical tool for aerospace and industry.
| --- | --- |
בקרת זהויות :  NLI: 987007460658705171  BIBSYS: 90570273  CiNii: DA01731384  dblp: 19/1323  GND: 119025736  ISNI: 0000 0001 1045 7053  LCCN: n82130585  LNB: 000138286  MGP: 13021  NKC: xx0140128  NTA: 070042543  SUDOC: 060390670  VIAF: 23492639   WorldCat (עם VIAF): 23492639
רשימת פארקים לאומיים בתוניסיה

הפארק הלאומי אישקל
ישנם 17 פארקים לאומיים בתוניסיה.
פארקים לאומיים

הפארק הלאומי בו-הדמה
הפארק הלאומי בוקורנין
הפארק הלאומי שעאנבי
הפארק הלאומי ג'ומס
הפארק הלאומי אל-פייג'ה
הפארק הלאומי אישקל
הפארק הלאומי ג'בל שיאטנה וקאפ ניקרו
הפארק הלאומי ג'בל מע'ילה
הפארק הלאומי ג'בל ערבאטה
הפארק הלאומי ג'בל א-סרג'
הפארק הלאומי ג'בל זע'דוד
הפארק הלאומי ג'בל זע'וואן
הפארק הלאומי ג'ביל
הפארק הלאומי וואדי א-זאן
הפארק הלאומי צנע'אר - ג'באס
הפארק הלאומי סידי א-טווי
הפארק הלאומי זמברה
הערות שוליים

↑  Republique Tunnisienne Ministere de L’argricultuire Direction Generale Des Forets, באתר "Republique Tunnisienne, Ministere de L’argricultuire Direction", מאורכב מ-3 במרץ 2016 (בצרפתית)
קלאודיו בראבו

קלאודיו אנדרס בראבו מוניוס (בספרדית: Claudio Andrés Bravo Muñoz‏; נולד ב-13 באפריל 1983) הוא כדורגלן עבר צ'יליאני ששיחק בעמדת השוער ושימש גם כקפטן נבחרת צ'ילה. בראבו זכה בפרס זאמורה בעונת 2014/2015 על כך שהיה השוער בעל ממוצע הספיגות הנמוך ביותר בליגה הספרדית.
קריירה > קולו-קולו

בראבו גדל באקדמיית הנוער של קבוצת קולו-קולו, בשנת 2002 נפצע שוערה הראשון של הקבוצה, אדוארדו לובוס ובראבו קיבל את ההזדמנות לשחק בהרכב. אולם, ההזדמנות הייתה קצרה, מכיוון שבראבו נפצע בעצמו לאחר זמן מה. דבר אשר גרר החתמה של שוער שלישי.
בראבו חזר מן הפציעה שלו באמצע שנת 2003, כאשר לובוס עדיין פצוע, וזכה בחזרה בחולצת ההרכב.
בשנת 2006 זכה בראבו עם קולו-קולו באפרטורה, בזכות עצירה אקרובטית בדו-קרב הפנדלים נגד אוניברסידד דה צ'ילה.
קריירה > ריאל סוסיאדד

לקראת עונת 2006/2007 חתם בראבו על חוזה לארבע שנים בריאל סוסיאדד. את הופעת הבכורה שלו ערך ב-22 באוקטובר נגד מיורקה במשחק אשר הסתיים בתוצאה 0-0. את העונה הוא פתח כשחקן ספסל, אך במהלך העונה הפך לשוער הראשון של הקבוצה, ושיחק 29 משחקי ליגה. בסיומה של אותה העונה נשרה ריאל סוסיאדד לליגת המשנה לראשונה בתולדותיה (אך בכל זאת, נבחר על ידי העיתון "מארקה" לשוער החמישי בטיבו במדד של ספיגת שערים למשחק בלה ליגה)
ב-14 בפברואר 2010 כבש בראבו את שערו הראשון בקריירה בבעיטה חופשית נגד ז'ימנסטיק. זמן קצר לאחר מכן נפצע בראבו בברכו בהפסד קבוצתו לקורדובה ובכך החמיץ את יתר משחקי הליגה באותה העונה.
קריירה > ברצלונה

בראבו חתם ב-18 ביוני 2014 בברצלונה למשך ארבע שנים עבור 12 מיליון אירו.
בראבו שבר שיא בן 37 שנים בו לא ספג שער במשך שבעה משחקים שלמים ולא ספג במשך 520 דקות רצופות. בשנתו הראשונה בברצלונה זכה עם הקבוצה בטרבל הכולל את הליגה הספרדית, גביע המלך הספרדי וליגת האלופות. בנוסף לכך זכה בפרס זאמורה פרס השוער היעיל ביותר בליגה הספרדית. בעונה הבאה זכה עם הקבוצה באליפות שנייה ברציפות.
קריירה > מנצ'סטר סיטי

ב-25 באוגוסט 2016 חתם במנצ'סטר סיטי לארבע שנים עבור 28 מיליון אירו.
קריירה > ריאל בטיס

ב-30 באוגוסט 2020 חתם בריאל בטיס לעונה אחת.
ב-24 באוגוסט 2024 הודיע על פרישה מכדורגל.
נבחרת לאומית

במונדיאל 2010 פתח בראבו בכל אחד מארבעת משחקיה של נבחרת צ'ילה, וספג חמישה שערים. נכלל בסגל מונדיאל 2014 בה נבחרתו הודחה בשמינית הגמר על ידי ברזיל.
בקופה אמריקה 2015 זכה יחד עם נבחרתו בגביע, לאחר ניצחון 1–4 על נבחרת ארגנטינה בבעיטות הכרעה מהנקודה הלבנה.
לאחר שלא השתתף בשני המשחקים הראשונים שנערכו במסגרת טורניר גביע הקונפדרציות 2017 הוא פתח במשחקים הנותרים והצטיין במשחק חצי הגמר נגד פורטוגל כאשר עצר שלוש בעיטות הכרעה לאחר 0-0 בסיום 120 דקות. בראבו ונבחרת צ'ילה סיימו את הטורניר במקום השני, לאחר הפסד 0–1 לגרמניה.
נכלל בסגל נבחרת צ'ילה לטורניר קופה אמריקה 2024.
תארים > קבוצתיים

אליפות צ'ילה: 2006 אפרטורה
אליפות הליגה השנייה בספרד: 2009/2010
אליפות ספרד (2): 2014/2015, 2015/2016
הגביע הספרדי (2): 2014/2015, 2015/2016
ליגת האלופות (1): 2014/2015
הסופר קאפ האירופי (1): 2015
אליפות העולם לקבוצות (1): 2015
הסופר קאפ הספרדי (1): 2016
גביע הליגה האנגלית: 2017/2018
אליפות אנגליה (2): 2017/18, 2018/19
גביע הליגה (2): 2017/2018, 2019/2020
מגן הקהילה (2): 2018, 2019
ריאל בטיס
גביע המלך: 2021/2022
קופה אמריקה: 2015, 2016
תארים > אישיים

פרס זאמורה של הליגה השנייה: 2008/2009
פרס זאמורה: 2014/2015
השוער המצטיין בקופה אמריקה (2): 2015, 2016
הערות שוליים

↑  Bravo: Estoy triste por no poder ayudar al equipo
↑  בראבו חתם בבארסה, זידאן מאמן ריאל קסטייה, באתר ONE‏, 25 ביוני 2014
↑  דוד בן-שימול, בראבו חתם בסיטי, סילסן בברצלונה, באתר ynet, 25 באוגוסט 2016
↑  העברות בעולם - 30.8: ואן דה בייק סיכם ביונייטד, לאוטרו מרטינס ידחה את ברצלונה?, באתר וואלה, 30 באוגוסט 2020
↑  Nómina oficial – Selección Chilena – CONMEBOL Copa América EE.UU. 2024 באתר הרשמי של התאחדות הכדורגל הצ'יליאנית, 13 ביוני 2024 (בספרדית)
| --- | --- |
בקרת זהויות :  VIAF: 679145857995723021577   WorldCat (עם VIAF): 679145857995723021577
שושלת שין

| --- | --- |

 
 ממשל
 משטר:  מונרכיה אבסולוטית
 שפה נפוצה:  סינית עתיקה
 עיר בירה:  צ'אנגאן (שיאן)
 גאוגרפיה
 יבשת:  אסיה
 היסטוריה
 הקמה:   
 הפיכת החצר של ואנג מאנג:  10 בינואר, שנת 9 לספירה
 פירוק:   
 כיבוש צ'אנגאן:  5 באוקטובר, שנת 23 לספירה
 ישות קודמת:  שושלת האן המערבית
 ישות יורשת:  שושלת האן המזרחית
 שליטים בולטים:  ואנג מאנג
 דמוגרפיה
 דת:  קונפוציאניזם, דאואיזם, הדת הסינית העממית
 
שושלת שין (בסינית: 新, בפיניין: Xīn) הייתה שושלת הקיסרים הסינית השלישית, ששלטה על סין בין השנים 9–23 לספירה. משמעות המילה "שין" בסינית היא "חדש", כלומר שושלת חדשה.
השושלת מנתה למעשה רק קיסר אחד, בשם ואנג מאנג, וחצצה בין שתי שושלות האן ששלטו בתקופות שלפניה ושאחריה. וָאנְג מָאנְג כונה על ידי ההיסטוריונים בסין כקיסר גונב הכס. וָאנְג מָאנְג ביצע רפורמה בכלכלה ובבעלות על אדמות הקיסרות, דבר שקומם עליו את בני המעמד הגבוה - בעלי האדמות העשירים. באוקטובר שנת 23 המורדים צרו על ארמונו של וָאנְג מָאנְג, וב-6 באוקטובר הרגו אותו. בתום הקרב הושחתה גופתו של הקיסר וָאנְג מָאנְג, ראשו נכרת ונלקח לבירת האן וואן-צאנג, שם נתלה על חומת העיר. אחרי מותו קמה שושלת האן המזרחית, אשר המשיכה לשלוט כמאתיים שנים נוספות.
גלריה

פסל של וָאנְג מָאנְג לבוש כחסיד של קונפוציוס
סין בשנת 2 לספירה
רונלד הינטון

| --- | --- |
אין תמונה חופשית
 לידה:  17 בספטמבר 1972 (בן 52) 
 מדינה:  ארצות הברית ארצות הברית
 
רונלד הינטון (באנגלית: Ronald Hinton; נולד ב-17 בספטמבר 1972) היה רוצח סדרתי אמריקאי, שבין 1996 ל-1999 אנס וחנק למוות שלוש נשים בשכונת רוג'רס פארק שבעיר שיקגו. בשניים מהמקרים, הינטון ביצע את המעשים עם אנשים נוספים. הוא הודה בכל מעשי הרצח בשנת 2004, כדי להימנע מגזר דין מוות, ונגזרו עליו שלושה מאסרי עולם.
ביוגרפיה

רונלד הינטון נולד בשיקגו, אילינוי, ב-17 בספטמבר 1972. הוא גדל בבית לא מתפקד, ובילדותו אמו נהגה להכות בקביעות אותו ואת אחיו באמצעות חגורה וטענה כי הם הוכתמו על ידי השטן. לאחר מספר שנים, אמו נטשה את המשפחה. כשהתבגר, נאבק הינטון בהתמכרות לסמים, שהחמירה עם מותו של בנו. עוד לפני הרציחות צבר הינטון הרשעות רבות בגין מעשי שוד שביצע.
מקרי הרצח > פליסיה מולינס

ב-6 בדצמבר 1996, הינטון נכנס לדירתה של פליסיה מולינס בת ה-17, שאיתה ניהל מערכת יחסים מינית. למרות גילה הצעיר, למולינס היו שלושה ילדים, בגיל 4 שנים עד חצי שנה. לאחר שהודיעה שמולינס הודיעה לו כי הוא מתכננת לספר לבת זוגו על הקשר ביניהם, הינטון תקף אותה, התעלל בה מינית וחנק אותה למוות. הוא נמלט מהדירה, ובן זוגה של מולינס מצא את הגופה כשחזר לביתה.
מקרי הרצח > קירי גאגנייר

ב-18 באוגוסט 1998, הינטון ואדם בשם מייקל סנדרס פרצו לדירתה של קירי ליאה גאגנייר בת ה-36, שהתגוררה בקומה השלישית. בניגוד למולינס, להינטון ולסנדרס לא היו עימה יחסים קודמים. הם מצאו אותה בחדר השינה שלה, הפשיטו אותה חלקית ואנסו אותה, ולאחר מכן חנק אותה הינטון למוות. לאחר מותה הם לקחו חפצים מדירתה, והשליכו את חלקם בפח אשפה מחוץ לבניין.
מקרי הרצח > מרסדה ארס

ב-13 בפברואר 1999 פרצו הינטון, סנדרס ואדם בשם דייוויד ויילס לדירתה של מרסדה פיי ארס בת ה-31. לאחר מכן, השלישייה אנסה אותה, והינטון חנק אותה למוות. לאחר מכן הם לקחו את חפציה של ארס, והשתמשו בכרטיס הבנק שלה כדי למשוך כסף מכספומט סמוך.
מעצרו

מכיוון שהשלישייה השתמשה בכרטיס הבנק של ארס, הם זוהו במצלמת מעקב, והתמונות שהמצלמה צילמה שודרו בתחנות טלוויזיה מקומיות כראיה. בתו של הינטון, שהייתה בכיתה ג', זיהתה את פניו של אביה בתמונות ודיווחה על כך למורתה, שפנתה למשטרה. הינטון, סנדרס וויילס נעצרו, וראיות DNA אישרו שהשלושה היו בזירת הרצח של ארס. מלבד זאת, ראיות ה-DNA הוכיחו גם את מעורבותם של הינטון וסנדרס ברצח קירי גאגנייר ואת מעורבותו של הינטון ברצח פליסיה מולינס.
גזר הדין

בשנת 2003 וויילס הורשע על חלקו ברצח מרסדה ארס, ונידון ל-40 שנות מאסר. סנדרס נשפט לשני מאסרי עולם, והינטון, שהואשם בהיותו המוח האחראי לרציחות ומבצע הרציחות בפועל, עמד בפני גזר דין מוות. עם זאת, בהתחשב בילדותו הקשה ובחרטה על מעשיו שהפגין לאורך כל המשפט, אִפשר השופט להינטון לחתום על עסקת טיעון שבמסגרתה הודה בכל סעיפי הרצח כדי להימנע מהוצאה להורג, ובכך נשפט לשלושה מאסרי עולם ללא אפשרות לשחרור על-תנאי.
הערות שוליים

↑  "17-year-old mom is found strangled". Chicago Tribune. 1996-12-07. p. 5. נבדק ב-2023-07-17.
↑  "Body of woman, 36, found in her flat". Chicago Tribune. 1998-08-22. p. 33. נבדק ב-2023-07-17.
↑  "Child's tip leads to 3 arrests in slayings". Chicago Tribune. 1999-03-15. p. 21. נבדק ב-2023-07-17.
↑  "Girl says slaying suspect is her dad". The Akron Beacon Journal. 1999-03-16. p. 8. נבדק ב-2023-07-17.
↑  DNA LINKS 2 SLAYINGS TO 1 SUSPECT, POLICE SAY, Chicago Tribune, ‏1999-03-11
↑  "Man is charged in 3rd slaying". Chicago Tribune. 1999-05-08. p. 35. נבדק ב-2023-07-17.
↑  "2-time killer gets prison, no parole". Chicago Tribune. 2004-12-22. pp. 2–3. נבדק ב-2023-07-17.
↑  "Man admits in court to strangling 3 women". Chicago Tribune. 2004-05-12. pp. 2–7. נבדק ב-2023-07-17.
↑  "Judge spares killer death penalty in 3 slayings during '90s". Chicago Tribune. 2004-08-25. pp. 2–2. נבדק ב-2023-07-17.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רונלד הינטון".
רונלד דבורקין

| --- | --- |

 לידה:  11 בדצמבר 1931 פרובידנס, ארצות הברית 
 פטירה:  14 בפברואר 2013 (בגיל 81) לונדון, הממלכה המאוחדת 
 מקום לימודים:  מודלין קולג', הרווארד קולג', בית הספר למשפטים בהרווארד, תיכון קלאסיקל 
 מוסדות:  אוניברסיטת אוקספורד  אוניברסיטת ניו יורק  יוניברסיטי קולג' לונדון 
 מונחה לדוקטורט:  חיים גנז
 זרם:  פילוסופיה אנליטית 
 תחומי עניין:  חקיקה, מחשבה מדינית 
 עיסוק:  עורך דין, פילוסוף, פרופסור למשפטים 
 הושפע מ:  ג'ון רולס, ה.ל.א. הארט, לרנד הנד
 השפיע על:  אהרן ברק
 מדינה:  ארצות הברית 
 פרסים והוקרה:  פרס הולברג (2007) מלגת גוגנהיים (1970) מלגת רודס (1953) פרס בלצן (2012) פרס המדע של בילפלד (2006) פרס סוויני (2000) 
 צאצאים:  אנתוני רוס דבורקין 
 
רונלד דבורקין (באנגלית: Ronald Myles Dworkin;‏ 11 בדצמבר 1931 – 14 בפברואר 2013) היה תאורטיקן ופילוסוף של המשפט, יהודי-אמריקאי וחתן פרס הולברג לשנת 2007.
קורות חיים

רונלד דבורקין נולד למשפחה יהודית במסצ'וסטס שבארצות הברית. את תחילת דרכו האקדמית עשה באוניברסיטת אוקספורד במסגרת מלגת רודז היוקרתית, והיה פרופסור לתורת המשפט בקולג' האוניברסיטאי של לונדון וכן בבית הספר למשפטים של אוניברסיטת ניו יורק (New York University School of Law). נבחר לחבר האקדמיה האמריקאית לאמנויות ולמדעים בשנת 1979. מקובל לומר שהיה יורשו של ה.ל.א. הארט כתאורטיקן המשפטי המוביל של ימיו. נודע בשל תרומתו הרבה לפילוסופיה המשפטית, ובמיוחד לחקר אופיו של המשפט וטבעו בחברה דמוקרטית.
דבורקין הציע תאוריה משפטית אלטרנטיבית שמהווה את אמצע הדרך בין המשפט הפוזיטיביסטי למשפט הטבע. לגישתו, סוגיות משפטיות מחייבות פסיקה פרשנית – זו מחייבת שימוש בשיקולים מהעבר (פסיקה קודמת, תקדימים משפטיים) ופרשנות שופטים (היבט "עתידי"). לטענתו, יש צורך לחפש אחר עקרונות של המערכת המשפטית הנתונה כדי לזהות האם ניתן לתת תוקף משפטי לנורמה מסוימת.
חשיבותה של התאוריה של דבורקין היא רבה, גם משום שהוויכוח בינו לבין הארט מתנהל למעלה מיובל. אף בישראל ניתן לראות שימוש בתאוריה זו. אהרן ברק (לימים נשיא בית המשפט העליון) היה תלמידו של דבורקין, ובהשפעת דבריו טען ש"הכל שפיט".
נקודות המוצא של התאוריה

דבורקין מבקר את גישת קלזן-הארט, הפוזיטיביסטית, בשלושה טיעונים:
התזות הפוזיטיביסטיות, אשר דוגלות בהפרדת המשפט מן המוסר, מביאות תוצאות שמנוגדות לעקרונות מוסריים ופוליטיים שמאפיינים את גישת החיים שלנו: העיקרון הדמוקרטי והעיקרון האוסר חקיקה רטרואקטיבית (Ex-Post-Facto). הללו מתעוותים נוכח הגישה הפוזיטיביסטית. העיקרון הדמוקרטי, לדעתו, שולל כניסה של שיקולים חוץ-משפטיים כדי למלא לקונות. אין זה דמוקרטי לאפשר לשופטים להכניס שיקולים סובייקטיביים. בשביל זה יש עקרונות המבוססים על מקורות רשמיים-משפטיים.
התיזות הפוזיטיביסטיות מעוותות את העשייה המשפטית – תאוריית קלזן-הארט מאפשרת פנייה למרכיב חוץ-משפטי, וזהו עיוות המציאות. לטענת דבורקין, שופט זקוק לעקרונות ולדוקטרינות משפטיים ולא רק לכללים נורמטיביים (שנגזרים מכללי האב של קלזן והארט).
התזות הפוזיטיביסטיות מעוותות את תהליך קבלת ההחלטות במוסדות שיפוטיים – הטיעון היותר משכנע שלו. דבורקין אינו פונה רק לעקרונות ולכללים, הוא טוען ומראה שתהליך קבלת ההחלטות של השופטים מונחה על ידי האופי הכללי של המוסד (המדינה) והנחיה זו היא מעבר לכללים. מדובר בעקרונות השיטה. בכך, הוא מבקר את הפוזיטיביסטים שאינם מכירים באופי הכללי של החברה כמקור משפטי.
נקודות המוצא של התאוריה > מושגי יסוד בתאוריה

ה"עקרונות":
כל מערכת או שיטה משפטית מתבססת על מספר עקרונות יסוד. עקרונות אלו לא חייבים להיות מסמך או דבר-חקיקה, אלא שהם מתקיימים כחוט השני בכל זרועותיו של המשפט ונחשפים מתוכו. "עקרונות" המערכת הם הרוח החיה שלה, והם הקובעים את גבולותיו של המשפט ומעניקים לנורמות מסוימות תוקף ונפקות משפטיים מחייבים.
מבחן הייחוס:
מבחן זה דן בתוקפו של העיקרון המשפטי והחלתו על נורמה או על כלל; כאשר דנים בתוקפו של כלל והפיכתו לנורמה משפטית מחייבת, למעשה דנים ב"ייחוסו המשפחתי" (Pedigree). אותו מבחן ייחוס נותן תוקף משפטי לעיקרון, ובכך מסייע למילוי הלקונה. "ייחוס משפחתי" מתקבל על ידי פסיקה של שופטים, חקיקה או כל מקור רשמי אחר.
מקורות רשמיים:
יש להתבסס על מקורות רשמיים. השופט יגלה את העקרונות מתוך המקורות, ודרך הגילוי היא שתאפשר את האובייקטיביות. הכללים, בשילוב עם העקרונות האובייקטיביים, יביאו לתוצר המשפטי הטוב ביותר אליו ניתן להגיע.
פרשנות קונסטרוקטיבית (בונה):
שולל שימוש בעובדות חברתיות בלבד ומקורות חוץ-משפטיים כדי להגיע להכרעה. שלושת הקריטריונים לפרשנות נכונה הם: זיהוי, כלל ההתאמה ושיפוט ערכי (ר' על-כך הרחבה בהמשך).
צדק, יושר ואובייקטיביות:
גישתו מנסה להוביל למערכת משפטית שלמה המבוססת על צדק, יושר ואובייקטיביות. המוסר יכול להיות צמוד לפרשנויות במערכת זו, אך אין הוא יכול להיות "מיובא" ממקורות חוץ-משפטיים. המערכת המשפטית לא חייבת להתבסס על מוסר.
נקודות המוצא של התאוריה > עיקרי התאוריה

דבורקין פסל את כלל הזיהוי של הארט הן מבחינה פוליטית אידאולוגית, כיוון שחקיקה שיפוטית נתפסה בעיניו כאקט אנטי-דמוקרטי; והן מבחינה מושגית, שכן כלל הזיהוי של הארט משאיר מחוץ למערכת המשפט עקרונות רבים שהם חלק מההנחיות השיפוטיות.
בשונה מהפוזיטיביסטים המנסים להציג את החוק כמות שהוא (as is) – מבחינת דבורקין אין תשובה פשוטה לשאלה "מהו חוק?". תהליך הפרשנות של השופט הוא תהליך של ברירה. בחירה וברירה של העובדות החברתיות.
במקום שבו מסתיימים הכללים והעקרונות המשפטיים יפעילו השופטים קני מידה הנובעים מהאופי של המערכת המשפטית הנתונה (המדינה ומוסדותיה).
המערכת המשפטית מספקת מקורות וקני מידה להכרעות בסכסוכים הבאים בפני בתי-המשפט גם אם לא ניתן לזהותם על ידי כלל-אב כלשהו. כלומר, שופט לא צריך לצאת מחוץ למערכת המשפטית על מנת לחפש אמות-מידה הולמות כדי לפתור סוגיה שבאה לפתחו. הצדק והתשובה לסוגיה נמצאים בתוך המערכת עצמה. הם מגולמים בתוך העקרונות של השיטה הנחשפים מתוך המקורות הרשמיים-משפטיים. ולכן – לכל בעיה קיימת תשובה נכונה אחת מתוך המערכת.
השיטה הדבורקיאנית מבוססת על הנקודות הבאות:
תאוריה המבוססת על כללים בלבד היא חלקית מאוד, היות שהיא לא פועלת לביסוס העקרונות.
לכל הסוגיות המשפטיות יש תשובה אחת שהיא הטובה ביותר.
ניתן להכניס שיקולים "מוסריים" כדי למלא לאקונה משפטית, אומנם שלא על דרך ה"משפט הטבעי".
הפוזיטיביזם המשפטי, לדעתו, היה לא יותר מריאקציה למשפט הטבעי.
למרות זאת, דבורקין הציג עצמו כפוזיטיביסט, שכן לא דבק במשפט הטבעי. אך הוא איננו פוזיטיביסט קלאסי מאידך. ולכן, מקובל לסווג את התאוריה שלו כגישה אמצעית שבין המשפט הטבעי לבין הפוזיטיביזם המשפטי.
נקודות המוצא של התאוריה > ביקורת מאוחרת על התאוריה שלו

עקרונות יכולים להוות גם חלק מהתאוריה הפוזיטיביסטית. הם שייכים למשפחת החוק, ומעצם קיומם, נוצרת מערכת אחידה של כללים. מקורמיק למשל מבקר את טענתו של דבורקין כי המשפט הוא חסר פערים ומכיל את כל התשובות בתוכו (Gapless). נטען כי במשפט אכן יש לאקונות, אשר יש למלא אותן על ידי מתיחת הכללים והעקרונות הקיימים. אולם לא הכול "פתור" – אלא שיש לבצע תהליך כדי לפתור סוגיות מסוימות.
כמו כן נטען כי שיקול הדעת של השופט אינו חלש. הביקורת היא בכך שהשופט איננו רק מגלה את העקרונות והכללים מתוך המערכת המשפטית כפי שדבורקין סבור, אלא שמצוי בידי השופטים שיקול דעת חזק יותר מהבעת העקרונות.
הארט עונה על הביקורת של דבורקין:
השופטים לא מנסים לראות את המשפט באור המוסרי הטוב ביותר כפי שדבורקין טוען. הארט טוען שדבורקין מכניס את המשפט הטבעי לתאוריה שלו. כמו כן נטען כי השופטים אינם פועלים לפי פרשנות קונסטרוקטיבית – אלא שבפועל הם עושים שימוש בעובדות חברתיות חוץ-משפטיות. כמו כן, הארט טוען כי דבורקין מתמקד במערכת משפטית אנגלו-אמריקנית, ולא מספק מענה למערכות משפטיות כלליות.
לקריאה נוספת

R. Dworkin, Taking Rights Seriously (Harvard University Press, 1978)
שושלת שוורץ

| --- | --- |

כרזת הסרט
 בימוי:  שמואל הספרי אמיר הספרי
 הופק בידי:  שמיים תוכן והפקות
 תסריט:  אמיר הספרי
 שחקנים ראשיים:  מרים זוהר   אניה בוקשטיין   טל פרידמן   יהודה לוי
 מוזיקה:  רביב גזית
 מדינה:  ישראל 
 חברה מפיצה:  קרן הקולנוע הישראלי
 הקרנת בכורה:  27 ביוני 2005
 משך הקרנה:  99 דקות
 שפת הסרט:  עברית, רוסית
 סוגה:  סרט דרמה 
 תקציב:  ?
 דף הסרט ב־IMDb
 
שושלת שוורץ הוא סרט קולנוע ישראלי, בבימויו של שמואל הספרי, שיצא לאקרנים בשנת 2005.